**FITXA RESUM DE LA INICIATIVA PER A LA SEVA TRAMITACIÓ AL SIGOV (COMUNICACIÓ AL GOVERN D’UNA CONSULTA PÚBLICA PRÈVIA)**

|  |  |
| --- | --- |
|  | **Sessió (data)** |
| **Govern** |  |

 **MEMÒRIA PRELIMINAR (AVANTPROJECTES DE LLEI)**

 **X COMUNICACIÓ D’UNA CONSULTA PÚBLICA PRÈVIA (PROJECTES DE DECRET I PROJECTES DE DECRET LEGISLATIU)**

|  |  |
| --- | --- |
| **Punt** |  |
| **Ordre del dia** | *Comunicació al Govern sobre la consulta pública prèvia a l’elaboració d’un projecte de decret de desenvolupament de la renda garantida de ciutadania.* |

|  |  |  |
| --- | --- | --- |
| **Departament impulsor** | **Altres departaments** | **Organismes participants** |
| *Departament de Treball, Afers Socials i Famílies* |  |  |

**Informació bàsica:**

|  |  |
| --- | --- |
| **Contingut de la iniciativa i aspectes principals** |  |
| La disposició final primera de la Llei 14/2017, de 20 de juliol, de la renda garantida de ciutadania preveu que el Govern, en el termini de tres mesos a comptar de l’aprovació de la Llei, ha d’iniciar els tràmits de desplegament reglamentari. *La renda garantida de ciutadania, regulada per la Llei 14/2017, la defineix com una prestació social de naturalesa econòmica i percepció periòdica que es configura com una prestació garantida de dret subjectiu i que té com a finalitat desenvolupar la promoció de la persona i el seu apoderament i superar les condicions que l’han dut a necessitar aquesta prestació. Es tracta d’un dret subjectiu i consta de dues prestacions: una prestació garantida, no condicionada; i una prestació complementària d’activació i inserció, condicionada al compromís d’elaborar, i, si escau, seguir, un pla d’inclusió social o d’inserció laboral.*La renda garantida de ciutadania constitueix la manifestació de diversos principis: del principi d'igualtat entès com l'eliminació de qualsevol discriminació en l'accés a la prestació; del principi d'equitat, atès que el reconeixement i l'aplicació de la prestació es plantegen com a resposta a la situació de necessitat des d'un vessant de redistribució dels recursos i de discriminació positiva; del principi d'apoderament i autonomia de les persones en societat, entès com el conjunt de prestacions econòmiques i de serveis que les enforteixen i els permeten sortir de les situacions de pobresa i de necessitat, que haurien de ser sempre transitòries i no cronificades, i del principi d'universalitat, solidaritat i complementarietat, ja que se'n garanteix l'accés a totes les persones que reuneixen els requisits exigits, constitueix una manifestació de solidaritat i de justícia social i complementa els ingressos dels seus destinataris quan hi ha una situació de carència de mitjans.*La Llei preveu un desplegament reglamentari en algun dels seus aspectes que cal concretar i desenvolupar. Cal concretar aspectes que han d’afavorir a la tramitació i resolució de les sol·licituds que es presentin. D’aquesta forma, el decret que aprovi el reglament pretén definir jurídicament i específicament aquelles qüestions respectes les quals la pròpia Llei ja preveu un desplegament reglamentari, i les que siguin necessàries per concretar el aspectes determinats en la Llei.*  |

|  |
| --- |
| **Objectius de la iniciativa** |
| *L'objectiu principal d'aquesta norma és el de regular els aspectes de la llei 14/2017, del 20 de juliol, que s’especifiquen en la mateixa i d’altres que necessiten ser detallats per tal d’establir criteris d’interpretació. Aquests que determina la pròpia llei que s’ha de desenvolupar per reglament, entre d’altres, són els següents:** *Establir el procediment de participació en la tramitació, la gestió, l’execució i el seguiment dels plans d’inserció laboral i inclusió social de les administracions locals i les entitats del tercer sector, degudament acreditades, a què fa referència l’article 21.1.*
* *Regular la comissió interdepartamental de la renda garantida que gestionarà la planificació, l'avaluació i l'orientació a què fa referència l’article 22.4.*
* *Regular l’òrgan tècnic que executa els acords de la comissió interdepartamental i actua com a òrgan de suport d'aquesta en l'exercici de les seves funcions de coordinació, de gestió i de seguiment a què fa referència l’article 22.5.*
* *Definir les absències justificades a què fa referència l’article 11.2.f).*
* *Crear un fitxer únic de dades personals de totes les prestacions socials de caràcter econòmic, inclosa la renda garantida de ciutadania, com estableix l’article 16. c).*
* *Definir els casos en què es pugui excloure l’obligació de mantenir-se inscrits al Servei Públic d'Ocupació de Catalunya i no rebutjar una oferta de treball adequada a què fa referència l’article 11.4.*
* *Avaluar el possible efecte crida que s'hagi produït i, si s'escau, constatar que s'ha produït un increment de com a mínim un 10% de noves sol·licituds de la renda garantida de ciutadania de persones acabades de censar a Catalunya. Si és així, informar de manera favorable perquè s'ampliï el requisit de residència prèvia fins a un total de trenta-sis mesos (article 23.2.b)*
* *Constituir organismes de coordinació, d'àmbit municipal, comarcal o regional per a coordinar i racionalitzar totes les actuacions que deriven de l'aplicació de la renda garantida de ciutadania en l'atenció social primària.*
* *Regular els casos en què resideix en una mateixa llar més d'una unitat familiar destinatària de la renda garantida de ciutadania a què fa referència la Disposició addicional cinquena.*

*No obstant això, si es considera necessari, es podrà desenvolupar aspectes de la llei que necessitin una regulació o concreció específica.* |

|  |
| --- |
| **Referències, si escau, en el Pla normatiu o en el Pla de Govern** |
| *En el Pla normatiu (d’acord amb el Pla de Govern de la XI Legislatura), es recull a l’apartat 1.1. Afers Socials i protecció social, 1.1.1. Fomentar una societat cohesionada que dóna suport a les famílies, 1.1.1.4. La renda garantida de ciutadania, i segons l’eix de Govern 2.1.* |

**Informació necessària per publicar la consulta, si s’escau, al Portal participa.gencat:**

|  |  |
| --- | --- |
| **Títol de la consulta**  |  |
| *Consulta pública prèvia a l’elaboració d’un projecte de decret de desenvolupament de la renda garantida de ciutadania.* |

|  |  |
| --- | --- |
| **Període de consulta** |  |
| 15 dies des de la seva exposició a participa.gencat |

|  |  |
| --- | --- |
| **Objectiu de la consulta** |  |
| *L’objectiu del decret és donar compliment al que estableix disposició final primera de la llei 14/2017, del 20 de juliol, de la renda garantida de ciutadania, que en el termini de tres mesos a comptar de l’aprovació de la llei, el govern ha d’iniciar els tràmits de desplegament reglamentari.**Aquest projecte anirà dirigit a afavorir la situació de les persones amb menys recursos a Catalunya i, sobretot, arran de l'emergència social que ha comportat la crisi econòmica.**Se sotmet a debat públic l’obligatorietat de desenvolupar reglamentàriament la renda garantida de ciutadania.* |

|  |  |
| --- | --- |
| **Grups als quals s’adreça la consulta** |  |
| * *La consulta s’adreça al conjunt de ciutadans i entitats.*
* *Especialment es considera necessari convidar de forma directa a participar a les administracions locals i les entitats del tercer sector, degudament acreditades, a què fa referència l’article 21.1 de la renda garantida de ciutadania.*
 |

|  |  |
| --- | --- |
| **Mecanisme de participació: Debat obert** |  |
| *1.- Considera que s’ha descrit adequadament el problema? Hi ha aspectes que no s’han tingut en compte i que haurien de ser valorats per l’Administració de la Generalitat? Hi ha altres efectes negatius o positius derivats del marc normatiu vigent que s’estiguin produint actualment que no s’han posat en relleu a la documentació? (p.ex., que no s’hagin identificat adequadament els afectats, no s’hagin tingut en compte determinades causes del problema, etc...)**2.- S’haurien de preveure altres objectius diferents?**3.- Cal considerar altres alternatives a les proposades? Hi ha efectes de les alternatives esmentades que no s’hagin tingut en compte i que siguin rellevants?* *4.-Quins requisits i condicions mínimes creu que caldria exigir pel reconeixement de les entitats del tercer sector acreditades?* 5*.- Quins temes de la llei 14/2017 creieu que caldria desenvolupar i que no estiguin expressament recollits a la norma com a obligatoris de desenvolupar??* |

|  |  |
| --- | --- |
| **Altres formes de participació: Qüestionaris** |  |
| *---.* |

|  |  |
| --- | --- |
| **Documentació addicional** |  |
| *---.* |